Folketing
2005-06-15

Der er ca. 1 million husstande i Danmark, som ingen bil har, og det er selvfølgelig især folk med små indtægter, både mange unge og mange ældre, men de har også brug for at købe ind, og de har brug for at besøge venner, familie og bekendte. Der må de så bruge bus og tog. Hvad har man oplevet dér, mens skattestoppet har været gældende? Jo, man har oplevet, at billetpriserne er blevet sat voldsomt op både for bus og tog, bl.a. fordi regeringen hidtil har givet et statstilskud, for at man kunne nedbringe billetpriserne i den kollektive trafik. Mit spørgsmål er derfor i første omgang til fru Pia Christmas-Møller: Hvad vil Det Konservative Folkeparti gøre for at skaffe disse 40 pct. af befolkningen billigere tog- og busbilletter? (Kort bemærkning).